Diari Oficial de la Generalitat Valenciana


Sumari del DOGV 9941, del 20-09-2024 (2024/9562)

ANUNCI de l'emissió d'informe ambiental i territorial estratègic en el procediment simplificat d'avaluació ambiental i territorial estratègic per a la modificació puntual número 1 del Pla parcial sector est de la Llosa de Ranes per a incloure en les normes urbanístiques l'ús assistencial-sanitari com a compatible.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9941

Data del DOGV
:   20-09-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/9562

CVE
:   OLVP-Y-2586-8096

Data del document
:   18-09-2024

Organisme emissor
:   Ajuntament de la Llosa de Ranes

Tipus de document
:   Anunci

Núm. expedient 170/2024

En compliment del que es disposa en l'article 53.7 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell (TRLOTUP), i en compliment de l'acord de la Junta de Govern Local celebrada el dia 20.09.2023, es procedix a la publicació de l'acord d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 1 del Pla parcial sector Est de La Llosa de Ranes per a incloure en les normes urbanístiques l'ús assistencial-sanitari com a compatible.

L'informe ambiental i territorial estratègic es troba inserit en la pàgina web: [www.lallosaderanes.es](http://www.lallosaderanes.es)

Resolució de la Junta de Govern Local, en qualitat d’òrgan ambiental municipal.

*Antecedents de fet*

I. Documents urbanístics: Modificació puntual núm. 1 del Pla parcial del sector Est i document inicial estratègic.

Promotor: Ajuntament de la Llosa de Ranes.

Autoritat sustantiva: Ple de l’Ajuntament de la Llosa de Ranes.

Localització: la Llosa de Ranes (València).

Núm. d’expedient: 501/2022

Aprovació: Acord del Ple de 24.11.2022

II. Informe jurídic de Secretaria, de data 23.11.2022, sobre la proposta de resolució d'informe ambiental i territorial estratègic, emés en sentit favorable.

III. En sessió Plenària, celebrada en data 24.11.2022, es va acordar:

«Primer. Aprovar l'inici de la tramitació de la modificació puntual núm. 1 del Pla parcial del sector Est i del document inicial estratègic, instada per l'Ajuntament de la Llosa de Ranes, en qualitat d'òrgan promotor.

Segon. Remetre a l'òrgan ambiental i territorial, en el present cas, la Junta de Govern Local de l'Ajuntament de la Llosa de Ranes, la sol·licitud d'inici de l'avaluació ambiental i territorial estratègica, acompanyada de l'esborrany de la modificació puntual núm. 1 del Pla parcial del sector Est i del document inicial estratègic, en els termes establits en l'article 52 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell; als efectes, també de:

– Que este òrgan determine el procediment que corresponga al present cas, ordinari o simplificat, conforme els criteris de l'annex VIII de la TRLOTUP.

– Que ho admeta a tràmit i procedisca a la consulta a les administracions públiques afectades.

Tercer. Admés este per l'òrgan ambiental, requerisca's la redacció del document d'abast de l'estudi ambiental i territorial estratègic, en cas de trobar-nos davant un procediment ordinari, o resolució d'informe ambiental i territorial, en cas de procediment simplificat. Així com, es done continuïtat als restants tràmits legalment previstos, facultant per a això a l'alcalde, per a la continuació de tots els tràmits tendents a la seua aprovació definitiva."

IV. En data 30.12.2022, mitjançant provisió de l'Alcaldia, es va sol·licitar a esta Junta l'inici de l'avaluació ambiental i territorial estratègica, acompanyada de l'esborrany de la modificació puntual núm. 1 del Pla parcial del sector Est i del document inicial estratègic, en els termes establits en l'article 52 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell;

Consideracions jurídiques.

L'avaluació ambiental estratègica és un instrument de prevenció establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics.

Esta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana. (LOTUP), posteriorment modificada pel Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (TRLOTUP).

EL Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, establix en l’article 22.1 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.

Òrgan competent

La Junta de Govern Local de l'Ajuntament de la Llosa de Ranes, assistida pels tècnics de l'Àrea d'Urbanisme, és l'òrgan ambiental competent per a emetre l'informe ambiental i territorial estratègic a què es referix l'article 52 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.

Resolució.

Vist que el sector Est, de sòl residencial, actualment, es troba desenrotllat per complet, a conseqüència de l'execució i aprovació del programa d'actuació integrada, projecte d'urbanització i de reparcel·lació, via gestió directa.

Vist que s'estima necessari incloure en els usos de les normes urbanístiques del Pla parcial del citat sector residencial l'ús assistencial-sanitari, com a ús compatible, a este efecte que, en el futur, es puga dur a terme la construcció d'este equipament o assimilables.

Vistos l'informe jurídic i documentació obrant en l'expedient, així com el requeriment mitjançant provisió de l'Alcaldia, en compliment el que es disposa en l'article 52.3 del TRLOTUP perquè este òrgan:

1. Es pronuncie sobre el seu procediment simplificat.

2. Aprove inicialment la modificació de les normes subsidiàries municipals, redactat per [els servicis tècnics municipals/l'equip redactor], en els termes que obren en l'expedient.

3. I duga a terme en el que, a les seues conferències es referixen, la seua tramitació.

S'accepta el document inicial estratègic ambiental, elaborat per l'arquitecte, José Mª Rupérez Castrillo, i, especialment, al tràmit que, en este moment es referix, a l'efecte de la motivació en la selecció de les alternatives contemplades, les mesures previstes per a previndre, reduir i, en la mesura que siga possible, compensar, qualsevol efecte negatiu important en el medi ambient i en el territori, que es derive de l'aplicació del pla, així com per a mitigar la seua incidència sobre el canvi climàtic i la seua adaptació al mateix i, així mateix, les mesures previstes en este document per al seguiment ambiental del pla.

Este òrgan considera que el contingut de la modificació que ens ocupa és limitat, atés que:

– No existix alteració del model territorial establit, mantenint-se la classificació del sòl.

– La modificació puntual és coherent amb l'estratègia territorial de la Comunitat Valenciana i amb els restants instruments de planificació territorial i sectorial.

– I es tracta d'una modificació puntual sense afecció ambiental.

– Que, així mateix, la modificació proposada no és substancial, tenint la consideració de modificació detallada, no estructural, atés que la seua finalitat no és modificar l'ús pròpiament, sinó simplement ampliar-lo a assistencial-sanitari, com a ús compatible amb el residencial. D'esta manera es possibilita que, en el futur, es puga dur a terme la construcció d'este equipament o assimilables.

Que, en conseqüència, és factible la seua tramitació pel procediment simplificat.

Així mateix, pels mateixos motius, no resultarà necessari requerir dictamen previ al Consell Jurídic Consultiu de la Comunitat Valenciana.

A la vista de l'exposat, s'adopta per unanimitat dels assistents l'adopció del següent

ACORD

*Primer*

Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 1 del Pla parcial, de sòl residencial, sector Est de la Llosa de Ranes, seguint el procediment establit en els articles 52 i 53 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, i en el capítol III del mateix títol III si es conclou amb l'informe ambiental i territorial estratègic.

*Segon*

Sotmetre el document que conté l'esborrany del pla parcial i el document inicial estratègic a consultes de les administracions públiques afectades d'acord amb l'article 50.1, apartat b, del TRLOTUP i persones interessades, durant un termini de trenta dies hàbils.

*Tercer*

Notificar el present acord a tots els possibles interessats, així com als departaments per al seu coneixement i efectes que procedisquen.

*Quart*

De conformitat amb l'article 53.7 del TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en eixe *Diari Oficial de la Generalitat Valenciana*  no s'haguera procedit a aprovar la modificació del pla en el termini màxim de quatre anys des de la seua publicació.

*Quint*

Fer saber als interessats que, contra la present resolució no és possible interposar cap recurs per no ser un acte definitiu en via administrativa, sense perjuí que, si és el cas, procedisca la interposició de recurs, en via judicial contenciós – administrativa, enfront de la disposició de caràcter general que aprovara la modificació puntual núm. 1 del Pla parcial, de sòl residencial, sector Est.

  

La Llosa de Ranes, 18 de setembre de 2024

Salvadora Pardo Escuriet

Alcaldessa